Το σενάριο οργανωμένου σχεδίου εμπρηστών που έχει σκοπό την αποσταθεροποίηση της κυβέρνησης, επικαλείται σε ανάρτησή του στο Facebook ο Τάσος Παπαζαχαρίας, γραμματέας του ΣΥΡΙΖΑ στην Αρκαδία.

Χαρακτηριστικά αναφέρει: «Πριν από χρόνια προκειμένου να αποσταθεροποιήσουν τη πολιτική ζωή της χώρας, έβαζαν νάρκες και σκότωναν το κόσμο σε γιορτές,

όπως έγινε το Νοέμβριο του 1964 στο Γοργοπόταμο!

Τώρα για να αποσταθεροποιήσουν τη κυβέρνηση και για να μη προλάβουμε να ζήσουμε την έξοδο από τα εφιαλτικά μνημόνια, βάζουν φωτιές και καίνε τους Ανθρώπους!!!»

Σχετικα Σε ύφεση οι φωτιές σε Κορινθία και δυτική Αχαΐα Σε ύφεση οι φωτιές σε Κορινθία και δυτική Αχαΐα

Η ανάρτησή του προκάλεσε κύμα αντιδράσεων από τους χρήστες του Facebook, οι οποίοι του επιτίθενται, ενώ ο ίδιος επιμένει ότι η πυρκαγιά στο Μάτι που κόστισε τη ζωή σε δεκάδες ανθρώπους είναι προϊόν δολιοφθοράς κατά της κυβέρνησης.